wannaphong/clean_thaiwikipedia huggingface dataset:
# พระเยซูทรงทำนายถึงการทรยศพระองค์
พระเยซูทรงทำนายถึงการทรยศพระองค์ 3 ครั้งในพันธสัญญาใหม่ รายงานเหล่านี้พบในพระวรสารในสารบบทั้ง 4 ฉบับSteven L. Cox, Kendell H. Easley, 2007 Harmony of the Gospels  page 182 การทำนายนี้เกิดขึ้นในช่วงอาหารค่ำมื้อสุดท้ายในมัทธิว 26:24–25, มาระโก 14:18–21, ลูกา 22:21–23 และยอห์น 13:21–30

ก่อนหน้านั้น ในยอห์น 6:70 พระเยซูทรงเตือนอัครสาวกว่าหนึ่งในพวกเขาเป็น "มารร้าย" ในโองการถัดไป ผู้เขียนยืนยันว่าพระเยซูตรัสถึงยูดาส อิสคาริโอท

 รายงานไบเบิล 
ในพระวรสารนักบุญยอห์น การทำนายนำหน้าด้วยคำยืนยันในยอห์น 13:17–18 ว่าพระเยซูรู้ว่ายูดาส อิสคาริโอทจะทรยศพระองค์: "ในเมื่อพวกท่านทราบสิ่งเหล่านี้ หากพวกท่านปฏิบัติตามพวกท่านก็จะเป็นสุข “เราไม่ได้หมายถึงทุกคนในพวกท่าน เรารู้จักบรรดาผู้ที่เราเลือกสรร แต่ทั้งนี้เพื่อให้เป็นไปตามพระคัมภีร์ที่ว่า 'ผู้ที่รับประทานอาหารร่วมกับเรา ยังได้ทรยศหักหลังเรา'"Craig A. Evans 2005 The Bible Knowledge Background Commentary: John's Gospel, Hebrews-Revelation  page 122 บทสรรเสริญในยอห์น 13:17 ไม่ได้ชี้ไปยังยูดาสโดยตรง

ในมัทธิว 26:23–25 พระเยซูยืนยันผู้ที่ทรยศพระองค์ว่า:

“คนที่เอามือจิ้มลงในชามเดียวกันกับเรานั่นแหละ คือคนที่จะทรยศเรา บุตรมนุษย์จะต้องไปตามที่เขียนไว้เกี่ยวกับท่าน แต่วิบัติมีแก่คนที่ทรยศบุตรมนุษย์ ถ้าคนนั้นไม่ได้เกิดมาก็จะดีกว่า” ยูดาสคนที่ทรยศพระองค์ทูลว่า “พระอาจารย์ คือข้าพระองค์หรือ?” พระองค์ตรัสตอบเขาว่า “ท่านว่าถูกแล้ว”

ตำแหน่งรับบีที่ยูดาสเรียกพระเยซูเป็นสิ่งที่พบได้จำเพาะ เนื่องจากอัครสาวกแต่ละคนพูดว่า "พระองค์เจ้าข้า ไม่ใช่ข้าพระองค์แน่ใช่ไหม?" โดยใช้ตำแหน่ง พระองค์ (Kyrios)Anthony Cane 2005 The Place of Judas Iscariot in Christology  page 35 ยูดาสเรียกพระองค์ด้วยคำว่ารับบีอีกครั้งในมัทธิว 26:49 เมื่อเขาทรยศพระองค์ในตอนการจูบของยูดาส

thumb|upright=2|อาหารค่ำมื้อสุดท้าย โดยเลโอนาร์โด ดา วินชี

ในวัฒนธรรมร่วมสมัย
ภาพ อาหารค่ำมื้อสุดท้าย โดยเลโอนาร์โด ดา วินชี จิตรกรในสมัยฟื้นฟูศิลปวิทยาอิตาลี วาดภาพช่วงเหตุการณ์หลังการทำนายของพระเยซู เฮเลน การ์ดเนอร์ นักประวัติศาสตร์ศิลปะ รายงานว่า งานศิลปะชิ้นนี้เป็นภาพวาดทางศาสนาที่มีการทำซ้ำมากที่สุดตลอดกาล
# อำเภอโกตาเซอตาร์
อำเภอโกตาเซอตาร์  เป็นอำเภอในรัฐเกอดะฮ์ ประเทศมาเลเซีย โดยมีอาโลร์เซอตาร์เป็นเมืองหลักทั้งของอำเภอและของรัฐhttp://apps.water.gov.my/jpskomuniti/dokumen/DEEP_KOTA%20SETAR_APRIL2011.pdf  

 เขตบริหาร 
อำเภอโกตาเซอตาร์แบ่งออกเป็น 28 ตำบล ดังนี้

 อาโลร์มาไล
 อาโลร์เมระฮ์
 อานักบูกิต
 บูกิตปีนัง
 เดอร์กา
 กูนง
 ฮูตันกัมปุง
 กังกง
 โตกาเซอตาร์
 กัวลาเกอดะฮ์
 กูบังโรตัน
 ลังการ์
 เลิงกูวัซ
 เลอไป
 ลิมบง
 เมอร์กง
 ปาดังฮัง
 ปาดังลาลัง
 เปิงกาลันกุนดอร์
 ปุมปง
 ซาลาเกอจิล
 ซูไงบาฮารู
 ตาจาร์
 เตอเบอเงา
 เตอลากามัซ
 เตอลกเจอไง
 เตอลกเกอไจ
 ตีตีกาจะฮ์

thumb|none|แผนที่อำเภอโกตาเซอตาร์

 ประชากร 

thumb|none|ที่ว่าการอำเภอและสำนักงานที่ดินโกตาเซอตาร์
# จอมขมังเวทย์ออร์เฟน
เป็นซีรีส์ไลต์โนเวลญี่ปุ่น เขียนโดยโยชิโนบุ อากิตะ ได้รับการดัดแปลงเป็นมังงะ ซีรีส์อนิเมะ 5 ชุด (จอมขมังเวทย์ออร์เฟน, จอมขมังเวทย์ออร์เฟน 2: Revenge, จอมขมังเวทย์ออร์เฟน (พ.ศ. 2563), จอมขมังเวทย์ออร์เฟน: ภาคคริสตจักรคิมรัก, จอมขมังเวทย์ออร์เฟน: ภาคเออร์เบินรามา) และ วิดีโอเกม

ในเดือนธันวาคม พ.ศ. 2562 ไลต์โนเวลมียอดจำหน่ายมากกว่า 14 ล้านเล่ม
# กีแยดอซือ
กีแยดอซือ (,) เป็นหมู่บ้านในเทศบาลจาวอชึน เทศมณฑลปาแยนต์ชนอ จังหวัดวุช ประเทศโปแลนด์ ตั้งอยู่ห่างจากจาวอชึนไปทางตะวันตกเฉียงใต้ประมาณ  ห่างจากปาแยนต์ชนอไปทางตะวันตกเฉียงใต้ประมาณ  และห่างจากวุช เมืองหลักของจังหวัด ไปทางตะวันตกเฉียงใต้ประมาณ
# โปเกมอน ยูไนท์
โปเกมอน ยูไนท์  เป็นวิดีโอเกมแนวโมบาที่พัฒนาโดยบริษัทTiMi Studio Groupเป็นในเครือของบริษัทเทนเซ็นต์ จำหน่ายโดยบริษัท โปเกมอน จำกัด สำหรับแอนดรอยด์และไอโอเอส จัดจำหหน่ายโดยนินเท็นโด สำหรับนินเท็นโด สวิตช์ เปิดตัวครั้งแรกเมื่อวันที่ 24 มิถุนายน พ.ศ. 2563 ในรายการของ Pokémon Presents ออกจำหน่ายนินเท็นโด สวิตช์ทั่วโลกในวันที่ 21 กรกฎาคม พ.ศ. 2564 ต่อมาสำหรับจำหน่ายแอนดรอยด์และไอโอเอสทั่วโลกในวันที่ 22 กันยายน พ.ศ. 2564 ลักษณะการเล่นใกล้เคียงกับเกมอารีนาออฟเวเลอร์แต่มีความแตกต่างกันนั่นก็คือวิธีการนับเป็นคะแนนเยอะสุดก็เป็นฝ่ายชนะเปลี่ยนจากทำลายป้อมปราการและรูปแบบแผนที่เดิมในรูปแบบสี่เหลี่ยมกลายเป็นแผนที่แบบทรงวงรีแทน ในเดือนสิงหาคม พ.ศ. 2565 มีการดาวน์โหลดเกมนี้มากกว่า 80 ล้านครั้งทั่วโลกในทุกแพลตฟอร์ม
# วัดหงษ์ (จังหวัดพิจิตร)
วัดหงษ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำน่าน ในตำบลย่านยาว อำเภอเมืองพิจิตร จังหวัดพิจิตร

วัดหงษ์แต่เดิมเป็นวัดร้าง แต่ไม่ทราบวัดอะไรเพียงแต่เรียกกันว่า วัดโหง วัดหงส์ หรือ วัดหงสาวาส อุโบสถร้างประดิษฐานพระพุทธรูป พระประธานนามว่า หลวงพ่อโต ต่อมาเมื่อ พ.ศ. 2440 แม่น้ำน่านกัดเซาะตลิ่งชาวบ้านจึงช่วยกันย้ายวัดและพระประธานให้ห่างจากริมฝั่งแม่น้ำน่าน จนมาประดิษฐานอยู่ ณ อุโบสถ วัดหงษ์ ตั้งแต่เมื่อวันอาทิตย์ที่ 1 ธันวาคม พ.ศ. 2472 ตรงกับวันแรม 15 ค่ำเดือน 12 ปีมะเส็ง สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2400 ได้รับพระราชทานวิสุงคามสีมาเมื่อวันที่ 6 พฤศจิกายน พ.ศ. 2539

หลวงพ่อเหลือเป็นพระพุทธรูปปูนปั้นปางมารวิชัยประทับนั่งฐานเขียง พระเพลากว้าง 96 นิ้ว สูง 133 นิ้ว ทรงยืดพระอุระผึ่งผายมีลักษณะงดงาม สันนิษฐานว่า ช่างปั้น ช่างหล่อพระ สร้างขึ้น เป็นฝีมือสกุลช่างสมัยกรุงศรีอยุธยาตอนปลาย 

ภายในวัดยังมีต้นไม้ใหญ่นานาพรรณ อีกทั้งยังมีต้นตะเคียนยักษ์ที่มีขนาด 12 คนโอบ อายุกว่า 400 ปี ที่ชาวบ้านเคารพนับถือกราบไหว้ ชื่อ แม่โหง หรือแม่นาง กระทรวงวัฒนธรรมได้ประกาศเป็นรุกข มรดกของแผ่นดิน เมื่อวันที่ 25 กรกฎาคม พ.ศ. 2560
# แคร์เพิน
แคร์เพิน (ริพิวแอเรียน: Kerpe) เป็นเมืองที่มีประชากรมากที่สุดในอำเภอไรน์-แอฟท์-ไครส์ (รัฐนอร์ทไรน์-เว็สท์ฟาเลิน ประเทศเยอรมนี) ตั้งอยู่ทางตะวันตกเฉียงใต้จากโคโลญประมาณ 20 กิโลเมตร

การศึกษา
ใน ค.ศ. 2008 Gymnasium der Stadt Kerpen เคยถือเป็นโรงเรียนที่มีขนาดใหญ่ที่สุดของประเทศเยอรมนี

เมืองพี่น้อง
แคร์เพินเป็นเมืองพี่น้องกับเมืองดังนี้:
 ซังคท์ฟิท ประเทศเบลเยียม (1975)
 ออชฟีแยญชิม ประเทศโปแลนด์ (1997)
# สถูปบ้านนางสุชาดา
สถูปบ้านนางสุชาดา, หรือ สถูปกุฎินางสุชาดา , เป็นสถูปของศาสนาพุทธ ตั้งอยู่ที่หมู่บ้านอุรุเสนานิคม (ปัจจุบัน รู้จักในนาม บากะอุระ) ทางด้านตะวันออกเล็กน้อยของพุทธคยาในรัฐพิหาร, ประเทศอินเดีย ตรงข้ามกับแม่น้ำพัลกุ (รู้จักกันในนาม แม่น้ำเนรัญชรา) ของเมืองพุทธคยา ซึ่งเป็นสถานที่พระสัมมาสัมพุทธเจ้าทรงตรัสรู้ สามารถเดินโดยระยะเวลา 20 นาทีจากพุทธคยาถึงสถูป โดยกำหนดอายุประมาณช่วงพุทธศตวรรษที่ 2 จากการพบเศษภาชนะเครื่องเงินเงามันและเหรียญตอกหมุดบริเวณใกล้เคียงอารามสถาน

สถูปสร้างขึ้นเป็นอนุสรณ์ของนางสุชาดา, พำนักอยู่ที่หมู่บ้านอุรุเสนานิคม, ผู้ถวายข้าวมธุปายาสแด่พระสัมมาสัมพุทธเจ้า เป็นข้าวผสมกับนมและธัญพืชขณะที่ทรงประทับอยู่ใต้ต้นไทร เป็นการยุติการบำเพ็ญทุกขรกิริยาตลอด 7 ปีของพระพุทธองค์ ประกอบด้วยการบำเพ็ญตบะและการอดอาหาร โดยทรงค้นพบหลักธรรม มัชฌิมาปฏิปทา (หรือรู้จักกันในนาม ทางสายกลาง)

สถูปแห่งนี้เดิมมีเสาอโศก ต่อมา ถูกเคลื่อนย้ายไปในช่วงพุทธทศวรรษ 2340 เสาถูกนำไปตั้งที่ทางแยกกอลพาเตอร์ (Gol Pather) ของเมืองคยา และถูกย้ายไปติดตั้งที่พุทธคยาเมื่อปี พ.ศ. 2499 สถูปเป็นส่วนสำคัญของภูมิทัศน์บริเวณรอบของพุทธคยา และได้รับการปฏิสังขรณ์มาโดยตลอด
# วัดดอนกระเบื้อง (จังหวัดราชบุรี)
วัดดอนกระเบื้อง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนกระเบื้อง อำเภอโพธาราม จังหวัดราชบุรี ที่ดินตั้งวัดมีเนื้อที่ 73 ไร่ ปัจจุบันมีพระครูโสภณปริยัติคุณ ดำรงตำแหน่งเจ้าอาวาส

วัดดอนกระเบื้องสร้างเมื่อก่อน พ.ศ. 2358 ประกาศตั้งวัดเมื่อ พ.ศ. 2358 ได้รับพระราชทานวิสุงคามสีมา เมื่อ พ.ศ. 2409 ผู้ริเริ่มสร้างวัดคือ หัวหน้ามอญผู้หนึ่งมีนามว่า พระยานิโครธาราม ได้กราบทูลเรื่องการสร้างวัดต่อเจ้าคณะหนใหญ่แห่งวัดคงคาราม เมื่อได้สร้างวัดได้ตั้งชื่อว่า "วัดดอนกระเบื้อง" ชาวมอญเรียกว่า เภียเดิงเริด (มีความหมายว่าวัดที่มีต้นลานมาก) นิมนต์พระครูบัวเลี้ยงช้างมาเป็นเจ้าอาวาส 

เมื่อมีการสร้างศาลาการเปรียญได้ขุดพบกระเบื้องที่แตกหักจมอยู่ใต้ดินเป็นจำนวนมาก กระเบื้องนี้มีลักษณะเป็นดินเผาแบบโบราณ ชาวมอญที่อพยพมาก่อนหน้านั้นได้ใช้กระเบื้องดินเผาเหล่านี้มุงหลังคาศาลาการเปรียญและมุงกุฏิด้วยกระเบื้อ งแต่ละแผ่นมีอักษรภาษามอญจารึกไว้ว่า "เภียเดิงเริด" ต่อมา ใน พ.ศ. 2463 วัดได้รื้อกระเบื้องเก่าของศาลาการเปรียญออกก็ยังเห็นว่ามีอักษรมอญ "เภียเดิงเริด" จารึกอยู่ที่แผ่นกระเบื้องเช่นกัน
# วัดโชค
วัดโชค เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำแม่กลอง ในตำบลโพธาราม อำเภอโพธาราม จังหวัดราชบุรี ที่ดินตั้งวัดมีเนื้อที่ 22 ไร่ 3 งาน 55 ตารางวา ด้านการศึกษามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2475

วัดโชค เดิมชื่อ วัดบ้านใหม่ เพราะตั้งอยู่ที่ตำบลคลองบ้านใหม่ซึ่งเป็นที่ตั้งประตูระบายน้ำ (ต่อมาโอนเข้ากับตำบลโพธาราม) จนเมื่อ พ.ศ. 2455 สมเด็จพระมหาสมณเจ้า กรมพระยาวชิรญาณวโรรสเสด็จมาตรวจคณะสงฆ์จังหวัดราชบุรีผ่านวัดบ้านใหม่ ทั้ง ๆ ที่มิได้ตั้งพระทัยแวะที่วัดนี้ แต่เห็นประชาชนตั้งพลับพลาต้อนรับ ปูผ้าขาวลาดจรดริมท่าน้ำ ชาวบ้านรอคอยรับเสด็จเต็มถนนเข้าวัด จึงเปลี่ยนพระทัยแวะเข้าวัด เสด็จขึ้นพลับพลาต้อนรับ ชาวบ้านจัดสำรับอาหารถวายเพล กรมพระยาวชิรญาณวโรรสทรงเห็นความพร้อมเพรียงจึงตรัสชมเชยและเปลี่ยนชื่อวัดให้ใช้ชื่อใหม่ว่า "วัดโชค" ให้เป็นมงคลนาม และระลึกถึงความมีโชคคือเป็นวัดที่มีโชคที่สมเด็จพระสังฆราชได้แวะ

ต่อมา พ.ศ. 2462 สมเด็จพระมหาสมณเจ้า กรมพระยาวชิรญาณวโรรสได้เสด็จมาราชบุรีอีกครั้งหนึ่ง พักอยู่ที่ศาลาริมน้ำซึ่งเป็นศาลาเล็ก 2 หลังคู่กัน (ขณะนี้ได้รื้อแล้ว) เป็นเวลา 2 วันคือวันที่ 21–22 มิถุนายน จอดเรือลอยอยู่ริมท่าน้ำ แล้วเสด็จขึ้นประทับบนศาลาใหญ่ให้ชาวบ้านเข้าเฝ้าอย่าง
ใกล้ชิด (ศาลานี้ปัจจุบันใช้เป็นศาลาการเปรียญ) ก่อนเสด็จกลับทรงประทานภาพถ่ายของพระองค์แก่หลวงพ่อแจ่มเจ้าอาวาสวัดโชคในขณะนั้น

วัดมีพระประธานองค์ใหญ่ที่สร้างขึ้นใหม่อยู่กลางแจ้ง ภายในพระประธานใช้บรรจุพระพุทธรูปเก่าแก่ของวัดที่มีอายุนับพันปีที่ย้ายมาเมื่อ พ.ศ. 2515 จากอุโบสถเก่า อุโบสถหลังเดิมก่อนที่จะรื้อมีรูปร่างแบบจีนเช่นเดียวกับวิหารที่หลวงพ่อแจ่ม กระเบื้องเก่าของอุโบสถที่ขุดได้บริเวณวัดและบางส่วนของหลังคาอุโบสถทำด้วยดินแดงแบบกระเบื้องกาบกล้วยซึ่งมาจากจีน รวมทั้งอุโบสถเก่าเป็นฝีมือการก่อสร้างของช่างจีนด้วย วัดได้รับพระราชทานวิสุงคามสีมา เมื่อ พ.ศ. 2513 เขตวิสุงคามสีมา กว้าง 16 เมตร ยาว 26 เมตร

รายนามเจ้าอาวาส
 พระเสือ พ.ศ. 2367–2397
 พระอ่วม พ.ศ. 2398–2428
 พระครูธรรมเสนานี พ.ศ. 2429–2465
 พระครูวิทยาวรคุณ พ.ศ. 2466–2486
 พระสงัด พ.ศ. 2487–2495
 พระครูพิพัฒน์รัตโนภาส พ.ศ. 2496v2542
 พระเฉลิมชัย ธมมกาโม
 พระครูกันตชัยธรรม
# กรันตูริสโม 7
กรันตูริสโม 7  เป็นวิดีโอเกมแนวจำลองการแข่งรถ พัฒนาโดยโพลีโฟนีดิจิตัลและจัดจำหน่ายโดยโซนีอินเตอร์แอ็กทีฟเอนเตอร์เทนเมนต์ ตัวเกมเป็นเกมภาคหลักลำดับที่ 8 ในชุดเกม กรันตูริสโม  ตัวเกมได้รับการประกาศเปิดตัวในวันที่ 11 มิถุนายน ค.ศ. 2020 ที่งานเปิดตัวคอนโซลเพลย์สเตชัน 5 และวางจำหน่ายในวันที่ 4 มีนาคม ค.ศ. 2022 สำหรับเพลย์สเตชัน 4 และ เพลย์สเตชัน 5 ทำให้เป็นเกมมัลติคอนโซลภาคแรกในชุดเกมนี้

กรันตูริสโม 7 ได้รับกระแสวิจารณ์เชิงบวกจากนักวิจารณ์ โดยได้รับคำชมจากกราฟิกและรูปแบบการเล่น หลังจากวางจำหน่ายได้ไม่นาน ตัวเกมก็ถูกผู้เล่นถล่มรีวิวในเว็บไซต์เมทาคริติก เนื่องจากการใช้ไมโครทรานส์แอคชั่นและการฟาร์มที่มากเกินไป

 การพัฒนาและวางจำหน่าย 
ในการสัมภาษณ์ในเดือนกรกฎาคม 2019 กับจีทีแพลเน็ตซึ่งเป็นเว็บไซต์สำหรับแฟนเกมโดยเฉพาะสำหรับชุดเกม กรันตูริสโม คาซูโนริ ยามาอูจิระบุว่าเกม กรันตูริสโม  เกมถัดไปกำลังอยู่ในระหว่างการพัฒนา" ยามาอูจิยืนยันว่าจะมีการมุ่งเน้นไปที่การปรับแต่งประสบการณ์จีทีแบบคลาสสิก โดยเสริมว่า "ผมคิดว่าเกมต่อไปที่เราจะสร้างจะเป็นการผสมผสานระหว่างอดีต ปัจจุบัน และอนาคต ซึ่งเป็นรูปแบบที่สมบูรณ์ของ กรันตูริสโม"

กรันตูริสโม 7 ได้รับการเปิดเผยในงานเปิดตัวคอนโซลเพลย์สเตชัน 5 ของโซนี่ในวันที่ 11 มิถุนายน ค.ศ. 2020 ตัวเกมได้รับการพัฒนาโดยโพลีโฟนีดิจิตัลและจัดจำหน่ายโดยโซนีอินเตอร์แอ็กทีฟเอนเตอร์เทนเมนต์สำหรับเพลย์สเตชัน 4 และ เพลย์สเตชัน 5 ตัวเกมมีกำหนดวางจำหน่ายครั้งแรกใน ค.ศ. 2021 ต่อมาถูกเลื่อนออกไปเป็น ค.ศ. 2022 เนื่องจากผลกระทบของการระบาดใหญ่ของโควิด-19 ในอุตสาหกรรมวิดีโอเกมที่ส่งผลต่อการพัฒนาเกม ตัวเกมวางจำหน่ายในวันที่ 4 มีนาคม ค.ศ. 2022 สำหรับเพลย์สเตชัน 4 และ เพลย์สเตชัน 5

ในวันที่เกมวางจำหน่าย กรันตูริสโม 7 ถูกถอดออกจากการขายในรัสเซีย แม้ว่าโซนีจะยังไม่ได้ตัดสินใจอย่างเป็นทางการในเวลานั้นก็ตาม ในวันที่ 9 มีนาคม ค.ศ. 2022 สี่วันหลังจากวางจำหน่าย เพลย์สเตชันได้ประกาศว่าจะหยุดการขายเกมรวมถึงเกม กรันตูริสโม 7 ในรัสเซียเพื่อตอบโต้การรุกรานยูเครนของรัสเซีย
# ยูซูฟา มูกอโก
ยูซูฟา มูกอโก (เกิด 20 พฤศจิกายน ค.ศ. 2004) เป็นนักฟุตบอลอาชีพชาวเยอรมัน ปัจจุบันเล่นในตำแหน่งกองหน้าให้แก่สโมสรโบรุสซีอาดอร์ทมุนท์ในบุนเดิสลีกา และทีมชาติเยอรมนี เขาเป็นที่รู้จักจากความสามารถในการทำประตูในขณะที่อายุยังน้อย มูกอโกเกิดในแคเมอรูน แต่เป็นตัวแทนของเยอรมนีในการแข่งขันระดับนานาชาติ
# เดอะ เฟิสต์ สแลมดังก์
เดอะ เฟิสต์ สแลมดังก์ (THE FIRST SLAM DUNK) เป็นภาพยนตร์คอมพิวเตอร์แอนิเมชันญี่ปุ่นแนวกีฬาในปี พ.ศ. 2565 กำกับและเขียนบทโดยทาเกฮิโกะ อิโนอูเอะ ผลิตโดยโทเอแอนิเมชัน และแดนดิไลออนแอนิเมชันสตูดิโอ อิงจากซีรีส์มังงะเรื่องสแลมดังก์ ที่แต่งเรื่องและวาดภาพโดยอิโนอูเอะ ออกฉายในประเทศญี่ปุ่นในเดือนธันวาคม พ.ศ. 2565 และออกฉายในประเทศไทยในเดือนมีนาคม พ.ศ. 2566

 นักพากย์ 

 ตัวละคร นักพากย์ (ญี่ปุ่น) นักพากย์ (ไทย)  ชูโงะ นากามูระ นนท์ ศรีโพธิ์  จุง คาซามะ ศักดิ์สิทธิ์ ทิพย์สิงห์  ชินอิจิโร คามิโอะ วัทธ์ดนัย ศรีเพ็ชร์  ซูบารุ คิมูระ อัยรินทร์ เพียรใจ  เค็นตะ มิยาเกะ ศิริชัย เจริญกิจธนกุล  มาอายะ ซากาโมโตะ บุญราศรี ฉายะวรรณ  เรียวตะ อิวาซากิ ภัทรวุฒิ สมุทรนาวี  ชิกาฮิโระ โคบาบยาชิ  มาซาฟูมิ โคบาตาเกะ  เค็นอิจิโร มัตสึดะ  อาซามิ เซโตะ ภัทรศรัณย์ เรือนนาค  คัตสึฮิซะ โฮกิ นิรันดร์ บุญยรัตพันธุ์

 การผลิต 
เมื่อวันที่ 6 มกราคม พ.ศ. 2564 ทาเกฮิโกะ อิโนอูเอะ ผู้เขียนมังงะเรื่องสแลมดังก์ ได้ประกาศในบัญชีทวิตเตอร์ของเขาว่าซีรีส์จะได้รับการสร้างเป็นภาพยนตร์แอนิเมชันเรื่องใหม่ที่กำหนดให้โทแอแอนิเมชันเป็นสตูดิโอผลิต จากนั้นในวันที่ 13 สิงหาคม พ.ศ. 2564 อิโนอูเอะได้รับการประกาศว่าตนเองจะเป็นผู้เขียนบทและผู้กำกับภาพยนตร์ พร้อมด้วยทีมงานผลิตคนอื่น ๆ เช่น ยาซูยูกิ เอบาระเป็นผู้ออกแบบตัวละคร/ผู้กำกับแอนิเมชัน นาโอกิ มิยาฮาระ, คัตสึฮิโกะ คิตาดะ, โทชิโอะ โอฮาชิ, ยาซูฮิโระ โมโตดะ, ฟูมิฮิโกะ ซูงานูมะ และฮารูกะ คามาตานิเป็นผู้กำกับการหน่วย ในวันที่ 1 กรกฎาคม พ.ศ. 2565 มีการติดใบปิดภาพยนตร์ใหม่เป็นภาพตัวละคร5 ใบโรงภาพยนตร์ทั่วประเทศญี่ปุ่น โดยมีกำหนดฉายในวันที่ 3 ธันวาคม พ.ศ. 2565 มีการประกาศชื่อเรื่องอย่างเป็นทางการว่า เดอะ เฟิสต์ สแลมดังก์ ในโปสเตอร์ที่อัปเดตใหม่ มีการระบุว่าอิโนอูเอะเป็นผู้ออกแบบตัวละครร่วมกับยาซูยูกิ เอบาระ

 เพลง 
 เพลงเปิด: "Love Rockets" โดยวง เดอะเบิร์ทเดย์ 
 เพลงปิด: "ไดซีโรคัง" โดยวง เท็นฟีต

 การฉาย 
ภาพยนตร์แนะนำแรกของภาพยนตร์ เดอะ เฟิสต์ สแลมดังก์ เผยแพร่เมื่อวันที่ 7 กรกฎาคม พ.ศ. 2565 และภาพยนตร์ตัวอย่างเต็มเผยแพร่ในวันที่ 4 พฤศจิกายน พ.ศ. 2565  ภาพยนตร์เข้าฉายในประเทศญี่ปุ่นโดยบริษัทโทเอเมื่อวันที่ 3 ธันวาคม พ.ศ. 2565 ทั้งในระบบการฉายปกติและไอแมกซ์ ในประเทศไทยฉายในโรงภาพยนตร์เครือเมเจอร์ ซีนีเพล็กซ์ มีฉายรอบพิเศษในวันที่ 18, 25 และ 26 กุมภาพันธ์ พ.ศ. 2566 และเริ่มฉายรอบปกติในวันที่ 9 มีนาคม พ.ศ. 2566
# ลำสาละวัน
ลำสาละวัน เป็นเพลงพื้นบ้านยอดนิยมที่มีต้นกำเนิดจากแขวงสาละวัน แขวงตอนใต้ของประเทศลาวPress Release  แต่เป็นที่นิยมทั่วบริเวณที่มีผู้พูดภาษาลาว ซึ่งรวมถึงภาคอีสานของประเทศไทยด้วยDraper, John.  ‘Isan: The Planning Context for Language Maintenance and Revitalization’.  Second Language Learning and Teaching. Vol. 4 (2004).  27 April 2008. <>. ซึ่งต่อมาได้รับความนิยมอีกครั้ง โดยมีความนิยมที่เพิ่มขึ้นในลาวและอีสานMiller, Terry E. (1998). Garland Encyclopedia of World Music Volume 4: Southeast Asia. Garland Science. .

เครื่องดนตรีหลักของลำสาละวันคือแคน ซึ่งเหมือนกับทำนองเพลงหมอลำส่วนใหญ่Miller, Terry E. and Chonpairot, Jarernchai.  Untitled.  Review of ‘Laos: Musique pour le khene/Lam Saravane’ by Brunet, Jacques.  Ethnomusicology, Vol. 25(3), (Sep 1981): pp.  561-563. เพลงนี้ค้อนข้างเป็นที่นิยมทั้งทำนองเพลงและเนื้อร้อง ทำให้เพลงนี้นิยมใช้ในงานแต่งงาน งานเลี้ยง และงานรื่นเริง
# โอดะ ชินนามอน โนบุนางะ ขุนพลพันธุ์โฮ่ง
เป็นซีรีส์มังงะญี่ปุ่น แต่งเรื่องและวาดภาพโดยอูนะ เมงูโรงาวะ ตีพิมพ์ในนิตยสารคอมิกเซนอนรายเดือน นิตยสารมังงะแนวเซเน็งของสำนักพิมพ์โทกูมะโชเต็ง และยังเผยแพร่ทางนิตยสารออนไลน์ เว็บคอมิกเซเนียว ตั้งแต่เดือนมิถุนายน พ.ศ. 2557 ถึงเดือนตุลาคม พ.ศ. 2564 รวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 10 เล่ม มังงะมีลิขสิทธิ์ในประเทศไทยโดยสำนักพิมพ์เนชั่น เอ็ดดูเทนเมนท์ ซีรีส์อนิเมะโทรทัศน์ดัดแปลงผลิตโดยสตูดิโอไซน์โพสต์ ออกอากาศตั้งแต่เดือนมกราคมถึงมีนาคม พ.ศ. 2563 

 ตัวละคร 

เจ้าของของชินนามอน ไม่รู้ว่าชินนามอนเป็นโนบุนางะกลับชาติมาเกิด ชื่อของเธออ้างอิงถึงน้องสาวของโนบูนางะคือโออิจิ
# วัดวังหว้า (จังหวัดระยอง)
วัดวังหว้า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวังหว้า อำเภอแกลง จังหวัดระยอง

วัดวังหว้าตั้งวัดเมื่อ พ.ศ. 2426 ได้รับพระราชทานวิสุงคามสีมาเมื่อวันที่ 22 ตุลาคม พ.ศ. 2513 

อาคารเสนาสนะที่สำคัญ ได้แก่ อุโบสถเป็นที่ประดิษฐานพระประธานปางสมาธินามว่า พระพุทธมณี ศรีอริยนเมตไตรย เจดีย์เป็นที่ประดิษฐานพระพุทธรูป และภาพเขียนประวัติของหลวงปู่คร่ำ ศาลาการเปรียญซึ่งเป็นที่ตั้งศพของหลวงปู่คร่ำ และหอหุ่นขี้ผึ้งเป็นที่ประดิษฐานพระพุทธรูป หุ่นขี้ผึ้ง

วัดมีเกจิอาจารย์ที่ได้รับความเคารพและเป็นที่ศรัทธาของชาวระยองและประชาชนทั่วประเทศ คือ หลวงปู่คร่ำ ยโสธโร ท่านเชี่ยวชาญวิทยาคม ได้รับนิมนต์ไปปลุกเสกวัตถุมงคลทั่วทุกภาคของประเทศ มีชื่อเสียงโด่งดังในเรื่องวัตถุมงคล อย่างพระเครื่อง ผ้ายันต์พัดโบก น้ำมันนเรศวรออกศึก วัตถุมงคลต่าง ๆ รวมถึงพระผงพิมพ์สมเด็จ ฉลองอายุ 99 ปี
# สเตอริโอไทป์
สเตอริโอไทป์ (เขียนด้วยตัวพิมพ์ใหญ่ทั้งหมด) เป็นอีพีแรกโดยเกิร์ลกรุปชาวเกาหลีใต้สเตย์ซี จัดจำหน่ายโดยกาเกาเอ็นเตอร์เทนเมนต์ และวางจำหน่ายโดยไฮอัปเอนเตอร์เทนเมนต์ เมื่อวันที่ 6 กันยายน ค.ศ. 2021 เกือบสิบเดือนหลังจากการเปิดตัวของกลุ่ม

วางจำหน่าย
วันที่ 4 สิงหาคม ค.ศ. 2021 ไฮอัปเอนเตอร์เทนเมนต์ประกาศว่าสเตย์ซีจะวางจำหน่ายอีพีแรกในต้นเดือนกันยายน ต่อมาวันที่ 15 สิงหาคม มีการเปิดเผยชื่อว่า สเตอริโอไทป์  อีพีและมิวสิกวิดีโอสำหรับเพลงไตเติลวางจำหน่ายพร้อมกันในวันที่ 6 กันยายน

ประสิทธิภาพเชิงพาณิชย์
สเตอริโอไทป์ จำหน่ายได้มากกว่า 114,000 ชุดภายในหนึ่งสัปดาห์หลังจากวางจำหน่าย และเปิดตัวที่อันดับที่ 2 ในแกออนอัลบั้มชาร์ต

 รายชื่อเพลง  

เพลงทั้งหมดเขียนโดยแบล็กอายด์พิลซึงและช็อน กุน และเรียบเรียงโดย ราโด

หมายเหตุ
 เพลงทั้งหมดมีชื่อเป็นตัวพิมพ์ใหญ่ทั้งหมด

ชาร์ต
+ ประสิทธิภาพชาร์ตประจำสัปดาห์สำหรับ สเตอริโอไทป์ ชาร์ต (2021) อันดับสูงสุด Japanese Albums (Oricon) 25 South Korean Albums (Gaon) 2

 ประวัติการวางจำหน่าย 
+ ประวัติการวางจำหน่ายสำหรับ สเตอริโอไทป์ ภูมิภาค วันที่ รูปแบบ สังกัด ต่าง ๆ 6 กันยายน 2021   เกาหลีใต้ ซีดี
# คว็อน ฮย็อก (นักเบสบอล)
คว็อน ฮย็อก (; เกิด 6 พฤศจิกายน พ.ศ. 2526 ในแทกู, ประเทศเกาหลีใต้) เป็นนักกีฬาเบสบอล จากประเทศเกาหลีใต้ เขาได้รับเหรียญทองในโอลิมปิกฤดูร้อน 2008Olympic results
# มหาสงครามกู้แผ่นดิน
เป็นภาพยนตร์ญี่ปุ่นในปี พ.ศ. 2562 กำกับโดยชินซูเกะ ซาโต และผลิตโดยโซนี่พิกเจอส์ ประเทศญี่ปุ่น เป็นภาพยนตร์ดัดแปลงจากซีรีส์มังงะสงครามผงาดบัลลังก์จิ๋นซี หรือ Kingdom ผลงานของยาซูฮิซะ ฮาระและตีพิมพ์โดยสำนักพิมพ์ชูเอชะ บทภาพยนตร์เขียนโดยสึโตมุ คูโรอิวะ, ชินซูเกะ ซาโต และยาซูฮิซะ ฮาระ เค็นโตะ ยามาซากิผู้เคยรับบทเป็นหลี่ซิ่นในภาพยนตร์สั้น 3 นาที่ปล่อยในปี พ.ศ. 2559 ได้กลับมารับบทแสดงนำของภาพยนตร์อีกครั้ง นักแสดงสมทบได้แก่เรียว โยชิซาวะ, คันนะ ฮาชิโมโตะ, มาซามิ นางาซาวะ, คานาตะ ฮงโง และทากาโอะ โอซาวะ ภาพยนตร์เล่าเรื่องชีวิตของหลี่ซิ่น ขุนพลของรัฐฉินตั้งแต่วัยเด็กซึ่งเป็นเด็กกำพร้าผ่านทำการผลงานในการศึกในช่วงปลายยุครณรัฐของจีนโบราณ 

ภาพยนตร์ออกฉายในประเทศญี่ปุ่นเมื่อวันที่ 19 เมษายน พ.ศ. 2562 ในประเทศไทยออกอากาศทางโทรทัศน์ครั้งแรกทางช่องโมโน 29 เมื่อวันที่ 28 ธันวาคม พ.ศ. 2564

 นักแสดง 
 เค็นโตะ ยามาซากิ รับบท ซิ่น
 เรียว โยชิซาวะ รับบท เพี่ยว และ อิ๋งเจิ้ง
 คันนะ ฮาชิโมโตะ รับบท เหอเหลี่ยวเตียว
 มาซามิ นางาซาวะ รับบท หยางตวนเหอ
 คานาตะ ฮงโงะ รับบท เฉิงเจี่ยว
 ชินโนซูเกะ มิตสึชิมะ รับบท ปี้
 มาซาฮิโระ ทากาชิมะ รับบท ชางเหวินจวิน
 ทากาโอะ โอซาวะ รับบท หวังฉี
 จุง คานาเมะ รับบท เถิง
 ชินโนซูเกะ อาเบะ รับบท ปาจี๋โอว
 วาตารุ อิจิโนเซะ รับบท ถาจี๋ฟู
 มาซายะ คาโตะ รับบท สื้อฉี
 เร็นจิ อิชิบาชิ รับบท เจี๋ยซื่อ
 ทากุ ซากางูจิ รับบท จั่วฉือ
 ทากาชิ อูกาจิ รับบท เว่ยซิ่ง
 อามิ 201 รับบท หลันไค 
 ยูเฮ โอจิดะ รับบท Dun
 จุง ฮาชิโมโตะ รับบท หมู่ต๋า
 นาโอมาซะ มูซากะ รับบท ผู้ใหญ่บ้าน
 โมโตกิ ฟูกามิ รับบท Vicious Scarlet
# ณัฐพล เกียรติวินัยสกุล
ประวัติ  
ณัฐพล เกิดเมื่อวันที่ 18 มีนาคม พ.ศ. 2512 เป็นบุตรนายวินัย เกียรติวินัยสกุล มีพี่สาว 1 คน เป็นญาติพิชัย เกียรติวินัยสกุล

สำเร็จการศึกษาระดับมัธยมศึกษา จากโรงเรียนบดินทรเดชา (สิงห์ สิงหเสนี) ระดับปริญญาตรี วิศวกรรมศาสตรบัณฑิต (เกียรตินิยมอันดับ 2) จากสถาบันเทคโนโลยีพระจอมเกล้าเจ้าคุณทหารลาดกระบัง และระดับปริญญาโท Master of Business Administration , The George Washington University, Washington D.C., U.S.A.

 งานการเมือง 
อดีตเป็นสมาชิกสภาองค์การบริหารส่วนจังหวัด ประธานสภาองค์การบริหารส่วนจังหวัดลพบุรี   และ รองนายกองค์การบริหารส่วนจังหวัดลพบุรี พ.ศ. 2537-2542 ตามลำดับ
 
ปี พ.ศ. 2544 ลงสมัครสมาชิกสภาผู้แทนราษฎรครั้งแรกของจังหวัดลพบุรี สังกัดพรรคไทยรักไทย  

 สมาชิกสภาผู้แทนราษฎร 
ณัฐพล  เกียรติวินัยสกุล ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดลพบุรี สังกัดพรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดลพบุรี  สังกัดพรรคไทยรักไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย  เล่ม ๑๒๑ ตอน ๒๓ ข หน้า ๓๗, ๒๖ พฤศจิกายน ๒๕๔๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย  เล่ม ๑๑๙ ตอน ๒๑ ข หน้า ๖๕, ๔ ธันวาคม ๒๕๔๕
# ไฮเออโรกลีฟอียิปต์ (บล็อกยูนิโคด)
Egyptian Hieroglyphs เป็นผังยูนิโคดของอักษรและสัญรูปไฮเออโรกลีฟอียิปต์ตาม Gardiner's sign list

 ผัง 

ผังยูนิโคด Egyptian Hieroglyphs มีรูปแบบมาตรฐาน 94 แบบ ซึ่งกำหนดไว้เพื่อระบุสัญลักษณ์ที่หมุน:
 Variation selector-1 (VS1) (U+FE00) มี 39 สัญลักษณ์ที่สามารถหมุนได้ถึง 90°:U+13091–13092, 1310F, 1311C, 13121, 13127, 13139, 131A0, 131B1, 131B8–131B9, 131CB, 131F9–131FA, 1327F, 13285, 1328C, 132AA, 132CB, 132DC, 132E7, 13307, 1331B, 13322, 1333B–1333C, 13377–13378, 13399–1339A, 133D3, 133F2, 133F5–133F6, 13403, 13416, 13419–1341A and 13423
 VS2 (U+FE01) มี 20 สัญลักษณ์ที่สามารถหมุนได้ถึง 180°:U+13093, 130A9, 13187, 131B1, 131EE, 131F8–131FA, 13257, 1327F, 132A4, 13308, 13312–13314, 1331B, 13321–13322, 13331 and 13419
 VS3 (U+FE02) มี 35 สัญลักษณ์ที่สามารถหมุนได้ถึง 270°:U+13117, 13139, 13183, 131A0, 131BA, 131EE, 13216, 1327B, 132A4, 132E7, 132E9, 132F8, 132FD, 13302–13303, 13310–13314, 1331C, 13321, 13331, 1334A, 13361, 13373, 1337D, 13385, 133AF–133B0, 133BF, 133DD, 13419, 1342C and 1342E

 ประวัติ 
เอกสารที่เกี่ยวข้องกับยูนิโคดต่อไปนี้ บันทึกวัตถุประสงค์และกระบวนการของการกำหนดอักขระเฉพาะในผังไฮเออโรกลีฟอียิปต์:

 รุ่น    Count  L2 ID  WG2 ID  เอกสาร 5.2  U+13000..1342E  1,071    N1636      N1637          N1703      N1944     N2096,      N2103                                                 N3181     N3182     N3183     N3237     doc)          doc)     N3308     N3310                                                       15.0  U+1342F  1
# ใครว่าข้าไม่เหมาะเป็นจอมมาร
หรือที่รู้จักในชื่ออย่างย่อว่า  เป็นซีรีส์ไลต์โนเวลญี่ปุ่น เขียนโดยซู และวาดภาพประกอบโดยโยชิโนริ ชิซูมะ เดิมเริ่มเผยแพร่ในฐานะนิยายเว็บบนผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรเมื่อเดือนเมษายน พ.ศ. 2560 ภายหลังได้รับลิขสิทธิ์ตีพิมพ์เป็นหนังสือไลต์โนเวลโดยสำนักพิมพ์  ASCII Media Works เมื่อเดือนมีนาคม พ.ศ. 2561 มังงะดัดแปลงวาดภาพโดยคายูฮารูกะ เผยแพร่ออนไลน์ตั้งแต่เดือนกรกฎาคม พ.ศ. 2561 ถึงกรกฎาคม พ.ศ. 2564 ซึ่งจบลงเพราะการถึงแก่กรรมของผู้วาดภาพ ซีรีส์ไลต์โนเวลและมังงะมีลิขสิทธิ์ในประเทศไทยโดยสำนักพิมพ์ฟีนิกซ์ ซีรีส์อนิเมะโทรทัศน์ดัดแปลงสร้างสตูดิโอซิลเวอร์ลิงก์ออกอากาศตั้งแต่เดือนกรกฎาคมถึงกันยายน พ.ศ. 2563 ฤดูกาลที่สองเริ่มออกอากาศในเดือนมกราคม พ.ศ. 2566

 ตัวละคร 

 

 หมายเหตุ
# อำเภอกัวลาลางัต
กัวลาลางัต  เป็นอำเภอในรัฐเซอลาโงร์ ประเทศมาเลเซีย ตั้งอยู่ทางตะวันตกเฉียงใต้ของรัฐเซอลาโงร์ ครอบคลุมพื้นที่ 858 ตารางกิโลเมตร และมีประชากร 307,787 คนตามสำมะโน 2020 (ไม่รวมคนต่างชาติ) ทางเหนือติดกับอำเภอกลังและเปอตาลิง และทางตะวันออกติดกับอำเภอเซอปัง ส่วนฝั่งตะวันตกติดกับช่องแคบมะละกา

เขตบริหาร
thumb|250px
อำเภอกัวลาลางัตแบ่งออกเป็น 7 ตำบล ดังนี้:
 บันดาร์
 บาตู
 จูกรา
 เกอลานัง
 โมริบ
 ตันจุง 12
 เตอลุกปังลีมาการัง

ประชากร
thumb|สำนักงานอำเภอและที่ดินกัวลาลางัต
# โคตรเซียนโรงเรียนพนัน Twin
เป็นซีรีส์มังงะญี่ปุ่น แต่งเรื่องโดยโฮมูระ คาวาโมโตะ และวาดภาพโดยเค ไซกิ เป็นทั้งภาคแยกและภาคพรีเควลของโคตรเซียนโรงเรียนพนัน ซึ่งแต่งเรื่องโดยคาวาโมโตะ และวาดภาพโดยโทรุ นาโอมูระ ตีพิมพ์ในนิตยสารกังกังโจ๊กเกอร์ของบริษัทสแควร์เอนิกซ์ตั้งแต่เดือนกันยายน พ.ศ. 2558 และรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 13 เมือเดือนกันยายน พ.ศ. 2565 มังงะมีลิขสิทธิ์ในประเทศไทยโดยสำนักพิมพ์รักพิมพ์ ซีรีส์ออริจินอลเน็ตแอนิเมชันผลิตโดยสตูดิโอแมปปา ปล่อยฉายทางเน็ตฟลิกซ์ในเดือนสิงหาคม พ.ศ. 2565

 นักพากย์/นักแสดง 
 ตัวละคร อนิเมะญี่ปุ่น ละครไลฟ์แอ็กชันญี่ปุ่น เสียงพากย์อังกฤษ ซาโอโตเมะ แมรี่ Minami Tanaka  Aoi Morikawa  Kira Buckland ฮานาเทมาริ สุซึระ  Rina Honnizumi  Shiori Akita  Natalie Rose โทงาคุชิ ยูคิมิ  Yō Taichi  Minori Hagiwara  Morgan Berry จูราคุ ซาจิโกะ  Yūko Kaida  Mijika Nagai  Amber Lee Connors ซุโดะ มิคุระ  Aoi Koga  Mirei Sasaki  Suzie Yeung มิบุโอมิ อาโออิ  Seiichirō Yamashita  Hayato Sano  Aleks Le มิฮารุทาคิ ซากุระ  Rie Takahashi  Erika Ikuta  Anairis Quiñones

 หมายเหตุ